তোমার চোখের ভিরতর

কই, তোমার চোখের ভিতর তো কোন হতাশার ছাপ দেখি না,

ওখানে কেবলই প্রকৃতির লীলাভূমি।

যেখানে ধানশালিক, গাংচিল, লক্ষ্ণীপেঁচা, বনহংসকে-

দিন-রাত রূপসার ঘোলা জলে চড়ে বেড়াতে দেখা যায়।

তোমার চোখের নৈসর্গিক দৃষ্টিনন্দন চাহনি

কেবলই  মুগ্ধ করে আমাকে ।

যেমন করেছিল “বনলতা সেনের চোখ”  তোমাকে ।

ও চোখে  তো আমি কোন নিঃসঙ্গতা  দেখি না ;

যা দেখি স্বর্গের অমরা পুরী,-

যেখানে বেহুলা ইন্দ্রের মনোরঞ্জনে নেচেছিল।

ও চোখে যা দেখি,  তা  কেবলই অসহায়

চাহনি  তোমার লাবণ্যের প্রতি,

নৈসর্গিক আহবান ছাড়া আর কিছু প্রমাণ করে না

তোমার নিষ্পলক,নিষ্পাপ, পাখির বাসার মত -

চোখ দুটি ।